CELEX: 32008D0476
Language: mt
Date: 2008-06-06 00:00:00
Title: 2008/476/KE: Deċiżjoni tal-Kummissjoni tas- 6 ta’ Ġunju 2008 li temenda d-Deċiżjoni 2008/185/KE biex tinkludi d-dipartimenti ta’ Côtes-d'Armor, Finistère, Ille-et-Vilaine, Morbihan u Nord, fi Franza, fil-lista ta’ reġjuni ħielsa mill-marda ta’ Aujeszky (notifikata taħt id-dokument numru C(2008) 2387) Test b’relevanza għaż-ŻEE

24.6.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 163/34
            
         DEĊIŻJONI TAL-KUMMISSJONI
   tas-6 ta’ Ġunju 2008
   li temenda d-Deċiżjoni 2008/185/KE biex tinkludi d-dipartimenti ta’ Côtes-d'Armor, Finistère, Ille-et-Vilaine, Morbihan u Nord, fi Franza, fil-lista ta’ reġjuni ħielsa mill-marda ta’ Aujeszky
   (notifikata taħt id-dokument numru C(2008) 2387)
   (Test b’relevanza għaż-ŻEE)
   (2008/476/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunitajiet Ewropej,
   Wara li kkunsidrat id-Direttiva tal-Kunsill 64/432/KEE tas-26 ta’ Ġunju 1964 dwar problemi ta’ saħħa ta’ annimali li jolqtu l-kummerċ intrakomunitarju fil-bovini u s-swini (1), u b'mod partikolari l-Artikoli 9(2) u 10(2) tagħha,
   Billi:
   
               (1)
            
            
               Id-Direttiva 64/432/KEE tistipula regoli applikabbli għall-kummerċ intrakomunitarju ta’ ċerti annimali. L-Artikolu 9 ta’ dik id-Direttiva jipprevedi programmi nazzjonali obbligatorji għal ċertu mard li jittieħed, inkluża l-marda Aujeszky, li għandhom jiġu ppreżentati lill-Kummissjoni għall-approvazzjoni. Barra minn hekk, l-Artikolu 10 tad-Direttiva 64/432/KEE jipprovdi għall-Istati Membri biex jippreżentaw dokumentazzjoni lill-Kummisjoni li tikkonċerna l-istatus ta’ dak il-mard li jinsab fit-territorju tagħhom.
            
         
               (2)
            
            
               Id-Deċiżjoni tal-Kummissjoni 2008/185/KE tal-21 ta’ Frar 2008 dwar garanziji addizzjonali f'kummerċ intra-Komunitarju ta’ ħnieżer rigward il-marda ta’ Aujeszky u kriterji biex jipprovdu informazzjoni dwar din il-marda (2) fiha lista ta’ Stati Membri jew reġjuni tagħhom li huma ħielsa mill-marda ta’ Aujeszky u fejn it-tilqim huwa pprojbit fl-Anness I inkluż fiha. L-Anness II għad-Deċiżjoni 2008/185/KE jinkludi lista ta’ Stati Membri jew reġjuni tagħhom fejn huwa stabbilit programm ta’ kontroll ta’ mard għal dik il-marda.
            
         
               (3)
            
            
               Programm għall-eradikazzjoni tal-marda ta’ Aujeszky kien ġie implimentat fi Franza għal bosta snin u d-dipartimenti ta’ Côtes-d'Armor, Finistère, Ille-et-Vilaine, Morbihan u Nord huma elenkati bħala reġjuni fejn huwa stabbilit programm approvat għall-kontroll tal-marda ta’ Aujeszky.
            
         
               (4)
            
            
               Franza ressqet dokumentazzjoni ta’ appoġġ lill-Kummissjoni fir-rigward ta’ l-istatus ħieles mill-marda ta’ Aujeszky tad-dipartimenti ta’ Côtes-d'Armor, Finistère, Ille-et-Vilaine, Morbihan u Nord li turi li l-marda ġiet eradikata minn dawk id-dipartimenti.
            
         
               (5)
            
            
               Il-Kummissjoni eżaminat id-dokumentazzjoni ppreżentata minn Franza u sabitha konformi ma’ l-Artikolu 10(1) tad-Direttiva 64/432/KEE. Skond dan, dawk id-dipartimenti għandhom jiġu inklużi fil-lista fl-Anness I tad-Deċiżjoni 2008/185/KE.
            
         
               (6)
            
            
               Id-Deċiżjoni 2008/185/KE għandha għalhekk tiġi emendata skond dan.
            
         
               (7)
            
            
               Il-miżuri previsti f’din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DIN ID-DEĊIŻJONI:
   Artikolu 1
   L-Annessi I u II għad-Deċiżjoni 2008/185/KE jinbidlu bit-test fl-Anness għal din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, 6 ta’ Ġunju 2008.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU 121, 29.7.1964, p. 1977/64. Id-Direttiva kif emendata l-aħħar bid-Deċiżjoni tal-Kummissjoni 2007/729/KE (ĠU L 294, 13.11.2007, p. 26).
   
      (2)  ĠU L 59, 4.3.2008, p. 19.
   
      ANNESS
      “
            ANNESS I
            Stati Membri jew reġjuni tagħhom li huma ħielsa mill-marda ta’ Aujeszky u fejn it-tilqim huwa pprojbit
            
                        Kodiċi ISO
                     
                     
                        Stat Membru
                     
                     
                        Reġjuni
                     
                  
                        CZ
                     
                     
                        Ir-Repubblika Ċeka
                     
                     
                        Ir-reġjuni kollha
                     
                  
                        DK
                     
                     
                        Id-Danimarka
                     
                     
                        Ir-reġjuni kollha
                     
                  
                        DE
                     
                     
                        Il-Ġermanja
                     
                     
                        Ir-reġjuni kollha
                     
                  
                        FR
                     
                     
                        Franza
                     
                     
                        Id-dipartimenti ta' Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d'Or, Côtes-d'Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Ille-et-Vilaine, Indre, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas de Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d'Oise, Var, Vaucluse, Vendée, Vienne, Vosges, Yonne, Yvelines
                     
                  
                        CY
                     
                     
                        Ċipru
                     
                     
                        It-territorju sħiħ
                     
                  
                        LU
                     
                     
                        Il-Lussemburgu
                     
                     
                        Ir-reġjuni kollha
                     
                  
                        AT
                     
                     
                        L-Awstrija
                     
                     
                        It-territorju sħiħ
                     
                  
                        SK
                     
                     
                        Is-Slovakkja
                     
                     
                        Ir-reġjuni kollha
                     
                  
                        FI
                     
                     
                        Il-Finlandja
                     
                     
                        Ir-reġjuni kollha
                     
                  
                        SE
                     
                     
                        L-Iżvezja
                     
                     
                        Ir-reġjuni kollha
                     
                  
                        UK
                     
                     
                        Ir-Renju Unit
                     
                     
                        Ir-reġjuni kollha fl-Ingilterra, l-Iskozja u Galles
                     
                  
         
            ANNESS II
            Stati Membri jew reġjuni tagħhom fejn programmi approvati għall-kontroll tal-marda ta’ Aujeszky huma stabbiliti
            
                        Kodiċi ISO
                     
                     
                        Stat Membru
                     
                     
                        Reġjuni
                     
                  
                        BE
                     
                     
                        Il-Belġju
                     
                     
                        It-territorju sħiħ
                     
                  
                        ES
                     
                     
                        Spanja
                     
                     
                        It-territorju tal-Komunitajiet Awtonomi ta' Galicia, País Vasco, Asturias, Cantabria, Navarra, La Rioja
                        It-territorju tal-provinċji ta' León, Zamora, Palencia, Burgos, Valladolid u Ávila fil-Komunità awtonoma ta' Castilla y León.
                        It-territorju tal-provinċja ta' Las Palmas fil-Gżejjer Kanarji
                     
                  
                        IT
                     
                     
                        L-Italja
                     
                     
                        Il-provinċja ta' Bolzano
                     
                  
                        NL
                     
                     
                        L-Olanda
                     
                     
                        It-territorju sħiħ
                     
                  ”